**DEPARTAMENT DE DRETS SOCIALS**

**DIRECTORA GRAL. DE L’AUTONOMIA PERSONAL I LA DISCAPACITAT**

**SRA. MONTSERRAT VILELLA I CUADRADA**

**Andrés Rueda Sánchez**, en calidad de President de ASCAD, Asociación Profesional cuyo marco jurídico y funciones me permito relacionar ut infra, el documento que a nivel de las asociaciones profesionales nos remitió la Conselleria de Justicia y por otra parte, vista la situación actual de la evolución pandémica y nuestro rol y responsabilidades, me permito adjuntarle unas propuestas de funcionamiento a nivel de residencias para su evaluación.

Como siempre estamos a su disposición para aclarar los puntos o aspectos que convengan y me permito solicitarle atenta lectura del punto 5 del documento al pié especialmente el punto g) que sistemáticamente es “olvidado” por este Departament.

**Les associacions professionals regulades per la Llei 7/2006, de 31 de maig, de l'exercici de professions titulades i dels col·legis professionals**

**1. Què és una associació professional regulada per la Llei 7/2006, de 31 de maig?**

Les associacions professionals previstes per laLlei 7/2006, de 31 de maig, són entitats de dret privat sense ànim de lucre amb la finalitat principal de vetllar pel bon exercici de la professió respecte als destinataris dels serveis i per a la representació i la defensa de llurs interessos i dels interessos generals de la professió.

Aquestes entitats no tenen la consideració d’associacions empresarials o sindicats, sinó d’associacions de persones que exerceixen professions titulades no subjectes a col·legiació, prèviament inscrites en el Registre d'associacions, que acorden acollir-se a la Llei 7/2006, de 31 de maig.

**2. En què es diferencia una associació professional d’una associació de règim general?**

Una associació és una entitat sense ànim de lucre, constituïda voluntàriament per tres o més persones per complir una finalitat d’interès general o particular, mitjançant la posada en comú de recursos personals o patrimonials amb caràcter temporal o indefinit. Les associacions s'han d'inscriure al Registre d'associacions només a efectes de publicitat.

En canvi, una associació professional de les regulades per la Llei 7/2006, de 31 de maig, constitueix una alternativa a l'organització col·legial en els casos en què no s'aprecien motius que justifiquin suficientment la integració dels professionals en un col·legi professional i com a instrument de defensa del bon exercici de la professió que apropa el col·lectiu de professionals a la ciutadania.

**3. I, d’un col·legi professional?**

Els col·legis professionals són corporacions de dret públic, dotades de personalitat jurídica pròpia i amb plena capacitat d'obrar per al compliment de llurs finalitats, que es configuren com a instàncies de gestió dels interessos públics vinculats a l'exercici d'una professió determinada i com a vehicle de participació dels col·legiats en l'administració d'aquests interessos, sens perjudici que puguin exercir activitats i prestar serveis als col·legiats en règim de dret privat.

A Catalunya, es constitueixen per decret del Govern de la Generalitat de Catalunya, amb l’apreciació prèvia del Parlament de Catalunya del requisit d’interès públic inherent a l’exercici de la professió de què es tracti.

**4. Com es crea una associació professional?**

Una associació, inscrita prèviament en el Registre d'associacions, decideix acollir-se a l’article 30 de la Llei 7/2006, de 31 de maig, i la seva Assemblea General expressa aquesta voluntat i acorda constituir-se en associació professional.

Aquest acord s’inscriu en el Registre d'associacions professionals, de manera que les funcions de verificació de legalitat, d'inscripció i de certificació d'actes que siguin pertinents d'acord amb la legislació d'associacions es duen a terme per mitjà del Registre d'associacions.

**5. Quines funcions poden exercir les associacions professionals?**

Aquestes associacions de creació voluntària, se'ls reconeixen, entre d’altres, les funcions de vetllar pel bon exercici de la respectiva professió i de col·laborar activament amb l'Administració Pública en representació i defensa dels interessos dels professionals, i fins i tot poden exercir funcions per delegació de la mateixa Administració.

Concretament, l’article 31 de la Llei 7/2006, de 31 de maig, estableix les funcions pròpies següents:

a) Vetllar pel bon exercici de la professió i pel respecte dels drets de les persones destinatàries dels serveis professionals i, a aquest efecte, denunciar a l'Administració la comissió de les infraccions regulades pel títol III de la Llei 7/2006, de 31 de maig.

b) Representar les persones associades i exercir accions en defensa de llurs drets i interessos, els de l'associació i els generals vinculats a l'exercici de la professió.

c) Prestar serveis a les persones associades i, en especial, promoure la formació contínua.

d) Facilitar a les persones usuàries i consumidores informació en matèria d’honoraris professionals, respectant sempre el règim de lliure competència.

e) Intervenir, per via de mediació o d'arbitratge, en els conflictes professionals que es puguin produir entre persones associades o entre aquestes i terceres persones, sempre que ho sol·licitin de comú acord les parts implicades.

f) Col·laborar amb els col·legis professionals d'àmbits afins i amb altres entitats representatives d'interessos ciutadans directament vinculades a l'exercici de la professió.

g) Participar en òrgans consultius de l'Administració, intervenir en procediments administratius d'acord amb la llei i, en especial, ésser escoltades en l'elaboració de les disposicions de caràcter general que afectin directament l'exercici de la professió.

h) Emetre informes i dictàmens sobre matèries rellevants per a la professió, a petició de l'Administració o dels tribunals.

Així mateix, l’article 32 de la Llei 7/2006, de 31 de maig, estableix que les associacions professionals també poden exercir per delegació de l'Administració de la Generalitat funcions i activitats que no impliquin exercici d'autoritat. Per a aquesta delegació s'ha de tenir en compte la implantació i la representativitat de les associacions existents en l'àmbit professional de què es tracti i, si s'escau, s'ha de dur a terme mitjançant un concurs si hi ha diverses associacions amb característiques idèntiques o semblants, o per conveni amb totes elles.

**6. Beneficis públics i drets de participació**

Les associacions professionals i les federacions o confederacions que eventualment puguin constituir poden ésser declarades d'utilitat pública, d'acord amb la legislació aplicable, i accedir a les mesures de suport econòmic, tècnic o d'altra índole que l'Administració estableixi per a les associacions d'interès social.

Per a gaudir dels beneficis públics i participar en organismes administratius, les associacions professionals i llurs federacions o confederacions han d'estar inscrites en el Registre d'associacions professionals i complir les condicions que per llei o reglament s'estableixin en cada cas. En la determinació d'aquestes condicions s'han de tenir en compte criteris d'implantació territorial i de nombre de persones associades, entre altres.

Andrés Rueda

infoascad@gmail.com

629390035